ชื่องานวิจัย รายงานผลการใช้แบบฝึกทักษะพัฒนาการอ่านจับใจความ
 กลุ่มสาระการเรียนรู้ภาษาไทย ชั้นประถมศึกษาปีที่ 6

ชื่อผู้รายงาน นางสาวฉันทนา มณีขาว ตำแหน่งครู วิทยฐานะครูชำนาญการ

 โรงเรียนวัดช่องลม อำเภอเมืองอุตรดิตถ์

 สำนักงานเขตพื้นที่การศึกษาประถมศึกษาอุตรดิตถ์ เขต 1

 ปีที่รายงาน ปีการศึกษา 2560

**บทคัดย่อ**

 การศึกษาครั้งนี้มีวัตถุประสงค์เพื่อหาประสิทธิภาพของแบบฝึกทักษะพัฒนาการอ่านจับใจความ กลุ่มสาระการเรียนรู้ภาษาไทย ชั้นประถมศึกษาปีที่ 6 ที่มีประสิทธิภาพตามเกณฑ์ 80/80 เพื่อเปรียบเทียบผลสัมฤทธิ์ทางการเรียนก่อนและหลังเรียนโดยใช้แบบฝึกทักษะพัฒนาการอ่านจับใจความ กลุ่มสาระการเรียนรู้ภาษาไทย ชั้นประถมศึกษาปีที่ 6 และเพื่อประเมินความพึงพอใจของนักเรียนชั้นประถมศึกษาปีที่ 6 ที่มีต่อ แบบฝึกทักษะการอ่านจับใจความ กลุ่มสาระการเรียนรู้ภาษาไทย กลุ่มตัวอย่างที่ใช้ในการศึกษาครั้งนี้เป็นนักเรียนชั้นประถมศึกษาปีที่ 6 ของโรงเรียนวัดช่องลม อำเภอเมืองอุตรดิตถ์ สำนักงานเขตพื้นที่การศึกษาประถมศึกษาอุตรดิตถ์ เขต 1 ภาคเรียนที่ 2 ปีการศึกษา 2560 จำนวน 6 คน ซึ่งได้มาโดยการเลือกแบบเจาะจง (Purposive Sampling) เครื่องมือที่ใช้ในการศึกษาคือแบบฝึกทักษะพัฒนาการอ่านจับใจความ จำนวน 8 เล่ม แบบทดสอบวัดผลสัมฤทธิ์ทางการเรียน กลุ่มสาระการเรียนรู้ภาษาไทย เรื่องการอ่านจับใจความ จำนวน 30 ข้อ และแบบประเมินความพึงพอใจของนักเรียนที่มีต่อแบบฝึกทักษะพัฒนาการอ่านจับใจความ จำนวน 10 ข้อ ทำการวิเคราะห์ข้อมูลโดยใช้สถิติพื้นฐานการหาค่าเฉลี่ย ค่าเบี่ยงเบนมาตรฐาน ใช้สูตร E1/E2  เพื่อทดสอบหาประสิทธิภาพของแบบฝึกทักษะและวิเคราะห์พัฒนาการทางด้านความรู้ของนักเรียนด้วยการใช้ค่าสถิติที (t–test)

 ผลการศึกษาพบว่า

1. ประสิทธิภาพของแบบฝึกทักษะพัฒนาการอ่านจับใจความชั้นประถมศึกษาปีที่ 6

มีประสิทธิภาพ 84.35 / 82.78

 2. ผลการเปรียบเทียบผลสัมฤทธิ์ทางการเรียนของนักเรียนก่อนและหลังเรียนที่เรียนโดยใช้
แบบฝึกทักษะพัฒนาการอ่านจับใจความ ชั้นประถมศึกษาปีที่ 6 ได้ค่าสถิติทีเท่ากับ 16.88
ซึ่งผลการเปรียบเทียบความแตกต่างของคะแนนในการทำแบบทดสอบก่อนเรียนและหลังเรียน พบว่า
 คะแนนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01

 3. ผลการศึกษาความพึงพอใจของนักเรียนที่มีต่อแบบฝึกทักษะพัฒนาการอ่านจับใจความ
ชั้นประถมศึกษาปีที่ 6 โดยรวมอยู่ในระดับมากที่สุด (= 4.83 , S.D. = 0.32)